Illum għal ħabta tal-1545hrs, il-Pulizija kienu nfurmati li ġewwa Triq Għajn Qasab, in-Nadur, kien għadu kif seħħ inċident tat-traffiku. Il-Pulizija marru fuq il-post fejn minn stħarriġ preliminarju rriżulta li waqt li ġuvni ta’ 21 sena kien qed isuq mutur, għal raġuni mhux magħrufa kellu impatt ma’ vettura, misjuqa minn ġuvni ieħor ta’ 23 sena, ukoll residenti n-Nadur. Is-sewwieq tal-mutur ittieħed l-Isptar Ġenerali ta’ Għawdex permezz ta’ Ambulanza għall-kura meħtieġa.  Iktar tard huwa ġie ċċertifikat li qiegħed isofri minn ġrieħi ta’ natura gravi. Investigazzjonijiet tal-Pulizija għadhom għaddejjin.